ชาตรี ศรีชล - วิกิพีเดีย

# ชาตรี ศรีชล

### จากวิกิพีเดีย สารานุกรมเสรี

## [แก้] ชาตรี ศรีชล

นักร้องลูกทุ่งเลือดนักสู้จากเมืองน้ำเค็ม ก้าวเข้าสู่วงการเพลงลูกทุ่งด้วยการไปสมัครร้องเพลงกับวง "รวมดาวกระจาย " ของครูสำเนียง ม่วงทอง ในยุคแรก ออกจากวงครูสำเนียง ก็มาสมัครอยู่กับวงสีนวล สมบัติเจริญ เมื่อปลายปี พ.ศ. 2511 แต่งเพลงและช่วยเคาะจังหวะการร้องเพลงให้สีนวลในช่วงแรกๆคือเพลงรักหน่อยนะ จนสีนวลมีชื่อเสียง เมื่อปี พ.ศ. 2513 ออกจากวงสีนวล สมบัติเจริญ มาตั้งวงเป็นของตัวเอง ทำวงแค่ปีเดียวมีปัญหาต้องยุบวงเนื่องจากโดนจับข้อหาหนีทหาร ออกจากซังเต มาตั้งวงใหม่ เกิดอีกทีด้วยเพลง ไปเอาเหล้ามา จากงานประพันธ์ของตัวเอง

ชาตรี ศรีชล มีชื่อจริงว่า สมบุญ สีเส็ง เกิดวันจันทร์ เดือนกุมภาพันธ์ พ.ศ. 2492 ที่บ้านนาตาลอก ตำบลทุ่งขวาง อำเภอพนัสนิคม จังหวัดชลบุรี ร้องเพลงบันทึกแผ่นเสียงเพลงแรกคือเพลงบัวหลวง ปีพ.ศ. 2512 (ซึ่งแต่งไว้ก่อนเข้าวงการ) ผลงานเพลงที่สร้างชื่อมีมากมาย อาทิ สมัครรักสมัครแฟน ชำรักจากเมืองชล สาวผักไห่ วอนแฟนเพลง โฉมนาง เมาเหล้าเมารัก รอไม่ไหว สาวอาปาเช่ ฯลฯ โดยเฉพาะเพลง ชำรักจากเมืองชล ที่เนื้อหาของเพลงมีว่าพี่ยากจนจากชลบุรี ขอน้องปราณีสงสารพี่หน่อย แต่เจ้าตัวไม่ชำรักแน่ เพราะคนชื่อ " ปราณี " ที่ปรากฏในบทเพลงคือคู่ชีวิตในเวลาต่อมา มีบุตรด้วยกัน 4 คน ชาย 1 คน หญิง 3 คน ชาตรี ศรีชล เรียนหนังสือจบชั้นมัธยมศึกษาปีที่ 6 ที่โรงเรียนชลชาย โรงเรียนประจำจังหวัดชลบุรี หลังจากจากเลิกวงแล้วก็ร้องเพลงตามห้องอาหารและรับเชิญเป็นบางโอกาส

ชาตรี ศรีชล ถือว่าเป็นนักร้องอัจฉริยะคนหนึ่ง ในวันหนึ่งๆ สามารถประพันธ์เพลงได้หลายสิบเพลงเลยทีเดียว โดยเฉพาะถ้าได้ดื่มสุราด้วยแล้ว ว่ากันว่าสมองแล่นเขียนเพลงได้อรรถรสยิ่งนัก ช่วงท้ายของชีวิตเข้ารักษาตัวที่โรงพยาบาลบ่อย สุขภาพเสื่อมโทรมไว เนื่องจากดื่มสุราหนัก และท้ายที่สุด ก็เสียชีวิตที่โรงพยาบาลชลบุรี เมื่อวันที่ 16 พฤษภาคม 2547 รวมอายุได้ 40 ปี

เพลงที่ชาตรีประพันธ์ไว้ราว 200 เพลง เพลงที่ยังไม่เคยบันทึกเสียงอีกราว 100 เพลง ใครสนใจอยากซื้อลิขสิทธิ์ ทั้งเพลงเก่าที่เคยโด่งดัง และเพลงที่ประพันธ์ไว้ก่อนเสียชีวิต ติดต่อโดยตรงที่คุณพี่ปราณี ศรีชล หมายเลขโทรศัพท์ 02 9781324 หรือ 086 9041025

(ขอบพระคุณพี่ปราณี ศรีชล เจ้าของเพลง ตกลง อดีตคู่ชีวิตที่กรุณาให้ข้อมูล)

รวบรวมข้อมูลโดย หนุ่ม ลำนารายณ์

ดึงข้อมูลจาก "http://th.wikipedia.org../../../%E0%B8%8A/%E0%B8%B2/%E0%B8%95/%E0%B8%8A%E0%B8%B2%E0%B8%95%E0%B8%A3%E0%B8%B5_%E0%B8%A8%E0%B8%A3%E0%B8%B5%E0%B8%8A%E0%B8%A5.html".

##### Views

- บทความ
- อภิปราย
- รุ่นปัจจุบัน

##### ค้นหา